CELEX: C2004/284/22
Language: sk
Date: 2004-11-20 00:00:00
Title: Vec C-415/04: Návrh na začatie konania o prejudiciálnej otázke, ktorý podal Hoge Raad der Nederlanden uznesením zo dňa 24. septembra 2004 vo veci Staatssecretaris van Financiën proti Stichting Kinderopvang Enschede

20.11.2004   
            
            
               SK
            
            
               Úradný vestník Európskej únie
            
            
               C 284/11
            
         Návrh na začatie konania o prejudiciálnej otázke, ktorý podal Hoge Raad der Nederlanden uznesením zo dňa 24. septembra 2004 vo veci Staatssecretaris van Financiën proti Stichting Kinderopvang Enschede
   (Vec C-415/04)
   (2004/C 284/22)
   Hoge Raad der Nederlanden (Holandsko) podal uznesením zo dňa 24. septembra 2004 na Súdny dvor Európskych spoločenstiev návrh na začatie konania o prejudiciálnej otázke vo veci Staatssecretaris van Financiën proti Stichting Kinderopvang Enschede, ktorý bol doručený kancelárii Súdneho dvora dňa 29. septembra 2004.
   Hoge Raad der Nederlanden žiada Súdny dvor, aby rozhodol o nasledujúcej otázke:
   Treba článok 13 A, ods. 1, písm. g), h) a i) Šiestej smernice (1) vykladať v tom zmysle, že služby popísané vyššie, spočívajúce v poskytovaní opatery pre deti predškolského veku a školopovinné v čase mimo školského vyučovania dennými opatrovateľmi, sa majú považovať za služby patriace do jedného alebo niekoľkých z uvedených ustanovení?
   
      (1)  Ú. v. ES L 145, z 13. júna 1977, s. 1